hu hu hu hu hu hu hu hu hu hu hu hu hu hu hu hu hu hu en hu hu hu it pl hu hu it en en hu hu hu en hu hu en tr hu en en de de de de de de en hu it hu hu hu en hu pl hu hu hu hu hu hu hu hu hu hu hu hu hu
Szeneferka vagy Neferszeka bizonytalan besorolású óegyiptomi uralkodó az i. e. 3. évezred elején. Semmilyen közelebbi adat nincs róla, mint néhány szerehbe írt név. Ez alapján biztosnak tűnik, hogy uralkodó volt a korai időszakban, az első vagy a második dinasztia idején.
Az I. dinasztia végére sorolása azért történt, mert ennek az uralkodóháznak a második szakasza elég kevéssé ismert, ekkor élhetett. Ezt a nevet egyetlen királylista sem tartalmazza, ezért más uralkodókkal való azonossága is feltehető, például II. Ka egy másik névalakja is szóba jöhet. Gyanút keltő körülmény, hogy az abüdoszi Umm el-Kaáb temetőben nyoma sincs a sírjának, bár éppen az őt követő II. dinasztia első néhány uralkodója szintén nem itt temetkezett.
Walter Emery angol régész 1958-ban – Dzsószer piramisának közelében – a szakkarai 3505-ös sírban egy törött kőedényen olvasta először ezt a nevet. A sír Merka paphivatalnoké, aki Ka idejében viselt tisztséget. Ez alátámasztja, hogy Szeneferka azonos lehet Ka királlyal, vagy Ka uralkodását közvetlenül követően, illetve nem sokkal utána regnált. 1988-ban Kaplony Péter egyiptológus is talált egy hasonló szerehbe írt nevet. Zahi Hawass szerint a név olvasata Neferszeka.
A fáraók titulatúrájának magyarázatát és történetét lásd az Ötelemű titulatúra szócikkben.
Walter Bryan Emery: Great tombs of the First Dynasty – Excavations at Saqqara, Bd. 3. Gouvernment Press, London 1958
Toby Wilkinson: Early Dynastic Egypt. Routledge, London 1999, ISBN 0-415-18633-1
Peter Kaplony: Steingefäße mit Inschriften der Frühzeit und des Alten Reiches, Bd. 1. Monumenta Aegyptiacae, Brüssel 1968
Peter Kaplony: Mitteilungen des Deutschen Archäologischen Institut Kairo 20. de Gruyter, Berlin 1965
Peter Kaplony: Kleine Beiträge zu den Inschriften der ägyptischen Frühzeit. In: Wolfgang Helck: Lexikon der Ägyptologie 3.Bd.. Harassowitz, Wiesbaden 1986, ISBN 978-3-447-02662-8
Wolfgang Helck: Geschichte des Alten Ägypten. Brill, Leiden 1981, ISBN 978-90-04-06497-3
Peter Kaplony: „Er ist ein Liebling der Frauen“ – Ein „neuer“ König und eine neue Theorie zu den Kronprinzen sowie zu den Staatsgöttinnen (Kronengöttinnen) der 1./2. Dynastie. In: Manfred Bietak: Ägypten und Levante. Verlag der Österreichischen Akademie der Wissenschaften, Wien 2006 ISBN 978-3-7001-6668-9
Dietrich Wildung: Die Rolle ägyptischer Könige im Bewußtsein ihrer Nachwelt. I.Kapitel: Posthume Quellen über die Könige der ersten vier Dynastien. Münchener Ägyptologische Studien Bd.17. Deutscher Kunstverlag, München 1969
Nabil Swelim: Horus Seneferka: an essay on the fall of the First Dynasty. Archaeological Society, London 1974
i. e. 29. század
Ókorportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Szeneferka&oldid=23992055”
Utoljára szerkesztve 2021. június 27., 21:26-kor
A lap utolsó módosítása: 2021. június 27., 21:26
A lap szövege CC BY-SA 3.0 alatt érhető el, ha nincs külön jelölve.